### Beslutninger

Tilbagesendes Magistratsafdelingen for Teknik og Miljø med bemærkning, at byrådet i sit møde den 26. februar 2025 har vedtaget Magistratens foranstående indstilling af 18. februar 2025.

###

.

### Resume

Sundhedsreformen afskaffer regionernes rolle i klimaindsatsen, hvilket betyder, at Region Midtjylland ikke længere kan lede LIFE ACT – [adresse] hidtil største EU-finansierede klimaprojekt, der starter i 2025. [adresse] og Syddansk Universitet (SDU) har derfor i fællesskab søgt at sikre projektets videreførelse.

LIFE ACT støtter over 25 kommuner, en række forsyningsselskaber og flere aktører, med et samlet budget på 210 mio. kr., hvoraf EU finansierer 130 mio.kr. mens resten udgør egenfinansiering fra de deltagende parter. Konsortiet inkluderer også 27 andre kommuner, universiteter, styrelser og danske Bruxelles-kontorer.

Der er bred opbakning fra konsortiet og Klimaalliancen (Realdania, KL, Concito) til, at [adresse] leder projektet (bilag 1).

LIFE ACT er tæt knyttet til [adresse] klimaplan og deltagelse i EU’s 100-Cities-mission og åbner muligheder for yderligere fundraising. Projektet vurderes ikke at medføre ufinansierede meromkostninger for [adresse].

Byrådet forelægges sagen idet godkendelse skal foreligge inden den reviderede projektbeskrivelse fremsendes til EU inden 11. marts 2025. Først i uge 8 er det endelige reviderede konsortium kommet på plads.

### Beslutningspunkter

Det indstilles:

At 1) Byrådet godkender, at Teknik og Miljø indtager rollen som projektleder for LIFE ACT projektet.

### Borgmesterens Afdelings påtegning

Fremsendes til Magistraten. Borgmesterens Afdeling har ingen bemærkninger til indstillingen.

### Sagsforløb

Udvalg: Magistraten

Dato: 25-02-2025

Thea Christoffersen: 5

Fremsendes til [adresse] med bemærkning, at Magistraten i mødet den 25. februar 2025 anbefaler, at byrådet tiltræder Magistratsafdelingen for Teknik og Miljøs indstilling af 19. februar 2025.